wickkiey/tamil-wikipedia-chunked huggingface dataset:
# ஈரைசோபுரோப்பைல்துத்தநாகம்

**ஈரைசோபுரோப்பைல்துத்தநாகம்** (*Diisopropylzinc*) என்பது ZnC<sub>6</sub>H<sub>14</sub> என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். இதுவொரு கரிமத் துத்தநாகம் சேர்மமாகும்.  
சோய் வினையில் ஈரைசோபுரோப்பைல்துத்தநாகம் முக்கிய வினையூக்கியாகும். இது தன்னியக்க வினையூக்கியும் ஆக்சியெதிருரு தெரிவும் ஆகும். இவ்வேதிப்பொருள் காற்றில் தானாகவே தீப்பற்றிக்கொள்ளும் தன்மையுடையது. காற்றில் அல்லது தண்ணீருடன் தொடர்பு கொள்ளும்போது சுடராக வெடிக்கும். பொதுவாக தொலுயீனில் இச்சேர்மம் சேமிக்கப்படுகிறது.
# ஆல்டியார் அன்சாட்டு

**ஆல்டியார் அன்சாட்டு** (*Aldiyar Ansat*) என்பவர் கசாக்சுத்தான் நாட்டைச் சேர்ந்த ஒரு சதுரங்க வீரராவார். 2008 ஆம் ஆண்டு சூலை மாதம் 15 ஆம் தேதியன்று கசாக்சுத்தான் நாட்டில் இவர் பிறந்தார். பிடே அமைப்பு 2021 ஆம் ஆண்டில் இவருக்கு பன்னாட்டு சதுரங்க மாசுட்டர் பட்டத்தை வழங்கியது.
# ஆல்டியார் அன்சாட்டு

## சதுரங்க வாழ்க்கை

2023 ஆம் ஆண்டு திசம்பர் மாதத்தில் இவர் கசக்கசுத்தான் நாட்டு சதுரங்க வாகையாளர் போட்டியை வென்றார். விரைவான சமநிலை முறிவு ஆட்டங்களுக்குப் பிறகு அரிசுத்தான்பெக் உராசேவ் மற்றும் கிராண்ட்மாசுட்டர் டெனிசு மக்னேவ் ஆகியோரை வீழ்த்தினார்.  
2025 ஆம் ஆண்டு ஏப்ரல் மாதத்தில் இவர் ஆசிய மண்டல 3.4 சதுரங்க வாகையாளர் பட்டத்தை வென்றார், இதன் மூலம் 2025 சதுரங்க உலகக் கோப்பையில் விளையாடும் உரிமையைப் பெற்றார்.
# ஆல்டியார் அன்சாட்டு

## தனிப்பட்ட வாழ்க்கை

அசுத்தானாவில் உள்ள பள்ளி லைசியம் எண். 70 இல் கல்வி பயின்று வருகிறார்.
# சோனம் ராணி சர்தார்

**சோனம் ராணி சர்தார்** (*Sonam Rani Sardar*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் சுபௌல் மாவட்டம் திரிவேனிகஞ்ச் பகுதியினைச் சேர்ந்தவர். இவர் மாதேபுராவில் உள்ள பூபேந்திர நாராயண் மண்டல் பல்கலைக்கழகத்தில் 2025ஆம் ஆண்டு முதுகலைப் பட்டம் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் திரிவேணிகஞ்சு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். இத்தேர்தலில் ராணி 105,262 வாக்குகள் பெற்று தனக்கு அடுத்தப்படியாக வந்த இராச்டிரிய ஜனதா தள வேட்பாளர் சந்தோசு குமாரை விட 5,683 வாக்குகள் கூடுதலாகப் பெற்றார்.
# ஜி. பி. அர்சவர்த்தன்

**ஜி. பி. அர்சவர்த்தன்** (*Harshavardhan G. B.*) இந்தியாவைச் சேர்ந்த ஒரு சதுரங்க வீரராவார். 2003 ஆம் ஆண்டு நவம்பர் மாதம் 15 ஆம் தேதியன்று இவர் பிறந்தார். பிடே அமைப்பு 2020 ஆம் ஆண்டில் இவருக்கு பன்னாட்டு சதுரங்க மாசுட்டர் பட்டத்தை வழங்கியது.
# ஜி. பி. அர்சவர்த்தன்

## சதுரங்க வாழ்க்கை

2022 ஆம் ஆண்டு நவம்பர் மாதத்தில் இவர் 7/9 என்ற ஆட்டமிழக்காத புள்ளிகள் கணக்குடன் ஆசிய இளைஞர் சதுரங்க வாகையாளர் பட்டத்தை வென்றார். கிராண்ட்மாசுட்டர் விதிமுறையையும் பெற்றார்.  
2023 ஆம் ஆண்டு திசம்பர் மாதத்தில் மேற்கு ஆசிய இளைஞர் சதுரங்க வாகையாளர் விரைவு சதுரங்கம் திறந்தநிலைப் போட்டியில் தங்கப் பதக்கம் வென்றார்.  
2024 ஆம் ஆண்டு மார்ச்சு மாதத்தில் நடைபெற்ற ஒரு பன்னாட்டு சதுரங்கப் போட்டியில் கிராண்ட்மாசுட்டர்களான பரத் சுப்பிரமணியம் எச் மற்றும் ஆகாசு ஜி ஆகியோருடன் இரண்டாவது இடத்தைப் பகிர்ந்து கொண்டார்.  
2025 ஆம் ஆண்டு மே மாதத்தில் நடைபெற்ற துபாய் திறந்தநிலை சதுரங்கப் போட்டியில் முதல் சுற்றில் கிராண்ட்மாசுட்டர் டின் இயிங்யாவோவை (இவரை விட 150 புள்ளிகளுக்கு மேல் மதிப்பிடப்பட்டார்) தோற்கடித்தார்.  
2025 ஆம் ஆண்டு ஆகத்து மாதத்தில் கிராண்டுமாசுட்டர், பன்னாட்டு மாசுட்டர் அழைப்பு சதுரங்கப் போட்டியில் இரண்டாவது இடத்தைப் பிடித்தார். அங்கு இவர் வெற்றியாளரான யோ லி தியானிடம் மட்டுமே தோல்வியடைந்தார்.  
2025 சதுரங்க உலகக் கோப்பை போட்டியில் விளையாடத் தகுதி பெற்றார். அங்கு முதல் சுற்றில் முசுதபா இல்மாசினால் தோற்கடிக்கப்பட்டார்.
# துலால் சந்திர கோசுவாமி

**துலால் சந்திர கோசுவாமி** (*Dulal Chandra Goswami*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் கடிஹார் மாவட்டம் கரீம்கஞ்ச் பகுதியினைச் சேர்ந்தவர். கோசுவாமி கத்திகாரில் உள்ள சர்தா கல்லூரியில் இளங்கலை (அரசியல் அறிவியல்) பட்ட படிப்பினை முடித்துள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் கத்வா சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# துலால் சந்திர கோசுவாமி

## மக்களவை உறுப்பினராக

முன்னதாக துலால் சந்திர கோசுவாமி 2019ஆம் ஆண்டு இந்திய மக்களவைக்கு நடைபெற்ற பொதுத் தேர்தலில் கட்டிஹார் மக்களவைத் தொகுதியில் ஐக்கிய ஜனதா தளம் வேட்பாளராகப் போட்டியிட்டு வெற்றிபெற்று மக்களவை உறுப்பினராக பணியாற்றியுள்ளார்.
# பினாய் குமார் சவுத்ரி

**பினாய் குமார் சவுத்ரி** (*Binay Kumar Choudhary*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் தர்பங்கா மாவட்டம் காயாகாட் பகுதியினைச் சேர்ந்தவர். பினாய் குமார் தர்பாங்காவில் உள்ள லலித் நாராயண் மிதிலா பல்கலைக்கழகத்தில் சமுகவியல், கல்வியியல் எனும் இரு துறைகளில் முனைவர் பட்டம் முறையே 1992, 2012ஆம் ஆண்டுகளில் பெற்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் பேனிப்பூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  
முன்னதாக இவர் 2020ஆம் ஆண்டு நடைபெற்ற பீகார் சட்டமன்றப் பொதுத்தேர்தலில் பேனிப்பூர் சட்டமன்றத் தொகுதியில் போட்டியிட்டு வெற்றிபெற்று முதன் முறையாக சட்டமன்ற உறுப்பினர் ஆனார்.
# இந்திய நறுமணப் பொருட்கள் வாரியம்

**இந்திய மசாலா வாரியம்** (*Spices Board of India*) இந்திய அரசுக்கு சொந்தமான ஒரு நிறுவனமாகும். இந்திய அரசாங்கத்தின் ஒழுங்குமுறை மற்றும் இந்திய மசாலாப் பொருட்களுக்கான ஏற்றுமதி மேம்பாட்டு நிறுவனமாக மசாலா வாரியம் உள்ளது. இந்திய அரசாங்கத்தின் இணைச் செயலாளருக்குச் சமமான பதவியில் இவ்வாரியத்தின் தலைவர் தலைமை வகிக்கிறார். இந்த வாரியத்தின் தலைமையகம் கொச்சியில் உள்ளது.
# இந்திய நறுமணப் பொருட்கள் வாரியம்

## வரலாறு

1986 ஆம் ஆண்டு இயற்றப்பட்ட மசாலா வாரியச் சட்டத்தின் கீழ் 1987 ஆம் ஆண்டு வாரியம் அமைக்கப்பட்டது. இச்சட்டத்தின் அட்டவணையில் காட்டப்பட்டுள்ள 52 மசாலாப் பொருட்களின் உற்பத்தி மேம்பாடு மற்றும் ஏற்றுமதி ஊக்குவிப்பு ஆகியவற்றுக்கு இவ்வாரியம் பொறுப்பு வகிக்கிறது.
# இந்திய நறுமணப் பொருட்கள் வாரியம்

## நிர்வாகம்

மசாலா வாரியத்தின் தலைமையகம் கொச்சியில் உள்ளது. தலைமையகத்திற்கு அருகில் மசாலா வாரியத்தின் ஒரு விற்பனை நிலையம் உள்ளது. நறுமணச்சுவை என்ற பொருள் கொண்ட தரக் குறியீட்டின் கீழ் மசாலாப் பொருட்கள் இங்கு விற்கப்படுகின்றன.
# இந்திய நறுமணப் பொருட்கள் வாரியம்

## சேவைகள்

### தர ஆய்வகம்

இதன் தலைமையகம் கொச்சியிலும், பிராந்திய ஆய்வகங்கள் மும்பை, சென்னை, தில்லி, தூத்துக்குடி, கண்ட்லா மற்றும் குண்டூரிலும் அமைந்துள்ளது. ஆய்வகங்கள் மூலம் இந்தியாவிலிருந்து ஏற்றுமதி செய்யப்படும் மசாலப்
பொருட்களக்கும் கட்டாயத் தர சோதனைகளை செய்கிறது.
# இந்திய நறுமணப் பொருட்கள் வாரியம்

## சேவைகள்

### வாங்குபவர்களுக்கான தகவல் சேவைகள்

இந்தியாவில் பயிரிடப்பட்டு ஏற்றுமதி செய்யப்படும் மசாலாப் பொருட்களான ஏலக்காய் மற்றும் மிளகும் மற்ற பல மசாலா பொருட்கள் பற்றிய தகவல்களை இந்த வாரியமானது உற்பத்தியாளர்கள் மற்றும் ஏற்றுமதியாளர்களுக்கு வழங்குகிறது. மேலும் இந்த வாரியத்தின் கீழ் இயங்கும் மசாலா பூங்காவானது கேரளாவின் இடுக்கி மாவட்டத்திற்கு உட்பட்ட புட்டடி என்ற இடத்தில் இயங்கி வருகிறது.
# இந்திய நறுமணப் பொருட்கள் வாரியம்

## சேவைகள்

### வாடிக்கையாளர் தகவல் பிரச்சாரங்கள்

இந்திய நாட்டின் வளமான மசாலா பாரம்பரியத்தைப் பற்றி மக்களுக்கு கற்பிக்க. இந்த வாரியமானது நறுமண இரயில் என்ற இணையவழி பிரச்சாரத்தை தொடங்கியுள்ளது.
# திருச்சி - 5

**திருச்சி - 5** *(TRY 5)* எனப்படும் இந்த நெல் வகை, திருச்சி - 2 நெல் இரகத்திலிருந்து மரபுப்பிறழ்வு முறையில் உருவாக்கப்பட்ட தமிழ்நாட்டின் புதிய நெல் வகையாகும்.
# திருச்சி - 5

## காலம்

தமிழ்நாட்டின் குறுவை, நவரை மற்றும் தாமதத் தாளடி
# திருச்சி - 5

## வெளியீடு

இந்த நெல் இரகத்தை, TNAU கீழ் இயங்கிவரும், திருச்சி நாவலூர் குட்டப்பட்டு கிராமத்தில் உள்ள "அன்பில் பி. தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்," *(Anbil Dharmalingam Agricultural College and Research Institute (ADACRI)* 2022 ஆம் ஆண்டு வெளியிட்டது.
# பர்மிய புறா

**பர்மிய புறா** (*Streptopelia xanthocycla*) என்பது *கொலம்பிடே* குடும்பத்தைச் சேர்ந்த ஒரு புறாச் சிற்றினமாகும். இது முன்னர் ஐரோவாசிய கழுத்துப்பட்டைக் கள்ளிப் புறாவின் (*சி. டெகாக்டோ*) துணையினமாகக் கருதப்பட்டது. இது ஐரோவாசிய கழுத்துப்பட்டைக் கள்ளிப் புறாவிலிருந்து பிரகாசமான மஞ்சள் கண் வளையத்தைக் கொண்டிருப்பதினால் வேறுபடுகிறது (வெளிர் சாம்பல் நிறத்திலிருந்து வெள்ளை நிறத்தில் மற்றும் சற்று இருண்ட இறகுகளுக்கு மாறாக). இது ஐரோவாசிய கழுத்துப்பட்டைக் புறா போன்று 30-32 செமீ நீளம் உடையது.  
வெளியிடப்பட்ட பரவல் வரைபடங்கள் மூலம் இவை மத்திய மியான்மரில் உள்ள இராவடி ஆற்றுப் படுகையில் மட்டும் காணப்படும் அகணிய உயிரி எனத் தெரிகிறது. அருகிலுள்ள சீனாவில் இவை பதிவாகியுள்ளது தெரிகின்றது.
# இந்தியாவில் பயங்கரவாத தாக்குதல்களின் பட்டியல்

**இந்தியாவில் பயங்கரவாத தாக்குதல்களின் பட்டியல்** (*List of terror attacks in India*)  
சூலை 2016ல் இந்திய அரசு 2005 முடிய இந்தியாவில் நடைபெற்ற இசுலாமியத் தீவிரவாத தாக்குதல்களின் பட்டியலை வெளியிட்டுள்ளது. இத்தாக்குதல்களில் 707 பொதுமக்கள் கொல்லப்பட்டனர் மற்றும் 3,200 படுகாயமடைந்தனர்.  
__TOC__
# இந்தியாவில் பயங்கரவாத தாக்குதல்களின் பட்டியல்

## பயங்கரவாத தாக்குதல்கள்
# இந்தியாவில் பயங்கரவாத தாக்குதல்களின் பட்டியல்

## ஆண்டு, நிகழ்வுகள், இறந்தவர்கள் மற்றும் காயமடைந்தவர்கள்

**+இந்தியாவில் தீவிரவாத நிகழ்வுகள்
! ஆண்டு !! தீவிரவாத நிகழ்வுகளின் எண்ணிக்கை!! இறந்தோர் !! காயமடைந்தோர்**  
| align=2018 | 748 | 350 | 540 |  |
| --- | --- | --- | --- | --- |
| align=2017 | 1000 | 470 | 702 |  |
| align=2016 | 1025 | 467 | 788 |  |
| align=2015 | 884 | 387 | 649 |  |
| align=2014 | 860 | 490 | 776 |  |
| align=2013 | 694 | 467 | 771 |  |
| align=2012 | 611 | 264 | 651 |  |
| align=2011 | 645 | 499 | 730 |  |
| align=2010 | 663 | 812 | 660 |  |
| align=2009 | 672 | 774 | 854 |  |
| align=2008 | 534 | 824 | 1,759 |  |
| align=2007 | 149 | 626 | 1,187 |  |
| align=2006 | 167 | 722 | 2,138 |  |
| align=2005 | 146 | 466 | 1,216 |  |
| align=2004 | 108 | 334 | 949 |  |
| align=2003 | 196 | 472 | 1,183 |  |
| align=2002 | 184 | 599 | 1,186 |  |
| align=2001 | 234 | 660 | 1,144 |  |
| align=2000 | 180 | 671 | 761 |  |
| align=1999 | 112 | 469 | 591 |  |
| align=1998 | 61 | 398 | 411 |  |
| align=1997 | 193 | 853 | 1,416 |  |
| align=1996 | 213 | 569 | 952 |  |
| align=1995 | 179 | 361 | 616 |  |
| align=1994 | 107 | 389 | 405 |  |
| align=1993 | 42 | 525 | 1,564 |  |
| align=1992 | 237 | 1,152 | 917 |  |
| align=1991 | 339 | 1,113 | 1,326 |  |
| align=1990 | 349 | 907 | 1,042 |  |
| align=1989 | 324 | 874 | 769 |  |
| align=1988 | 358 | 966 | 1,033 |  |
| align=1987 | 166 | 506 | 429 |  |
| align=1986 | 96 | 340 | 163 |  |
| align=1985 | 39 | 51 | 79 |  |
| align=1984 | 159 | 195 | 364 |  |
| align=1983 | 47 | 59 | 217 |  |
| align=1982 | 13 | 64 | 102 |  |
| align=1981 | 16 | 24 | 12 |  |
| align=1980 | 10 | 17 | 13 |  |
| align=1979 | 20 | 31 | 19 |  |
| align=1978 | 0 | 0 | 0 |  |
| align=1977 | 1 | 0 | 0 |  |
| align=1976 | 1 | 0 | 0 |  |
| align=1975 | 1 | 4 | 0 |  |
| align=1974 | 0 | 0 | 0 |  |
| align=1973 | 0 | 0 | 0 |  |
| align=1972 | 1 | 0 | 0 |  |
| align=1971 | 0 | 0 | 0 |  |
| align=1970 | 0 | 0 | 0 |  |
| align= Total | 12,002 | 19,866 | 30,544 | } |
# இந்தியாவில் பயங்கரவாத தாக்குதல்களின் பட்டியல்

## இதனையும் காண்க

- இந்தியாவில் தீவிரவாதம்
- நக்சலைட்டுகள் கிளர்ச்சி
- பஞ்சாப் கிளர்ச்சி
# சோழமண்டலம் முதலீடு மற்றும் நிதி நிறுவனம்

2024 ஆம் ஆண்டு நிலவரப்படி, இந்நிறுவனம் நாடு முழுவதும் 1,387 கிளைகளையும் 54,000 இக்கும் மேற்பட்ட ஊழியர்களையும் கொண்டுள்ளது. இதில் பெரும்பாலானவை சிறிய நகரங்களில் உள்ளன.
# சோழமண்டலம் முதலீடு மற்றும் நிதி நிறுவனம்

## வரலாறு

2005 ஆம் ஆண்டில், டி. பி. எஸ். வங்கி சோழமண்டலம் முதலீடு மற்றும் நிதி நிறுவனத்தின் 37.5% பங்குகளை வாங்கியது. முருகப்பா குழுமம் அதன் பங்குகளை 37.5% ஆகக் குறைத்தது. பின்னர் இந்த நிறுவனத்தின் பெயர் சோழமண்டலம் டி. பி. எஸ். நிதிநிறுவனம் என மாற்றப்பட்டது. 2010 ஆம் ஆண்டில், டி. பி. எஸ். வங்கி அதன் முழுப் பங்குகளையும் முருகப்பா குழுமத்திற்கே விற்று கூட்டிலிருந்து வெளியேறியது.
# சோட்டா சிங்

**சோட்டா சிங்** (*Chhota Singh*) இந்தியாவைச் சேர்ந்த ஒரு தடகள வீரர் ஆவார். நீண்ட தொலைவு ஓட்டப்பந்தயத்தில் இவர் நிபுணத்துவம் பெற்றிருந்தார். 1918 ஆம் ஆண்டு இந்தியாவின் பட்டியாலாவில் இவர் பிறந்தார். 1930 மற்றும் 1940 ஆம் ஆண்டுகளில் சிறந்த இந்திய மாரத்தான் ஓட்டப்பந்தய வீரர்களில் ஒருவராக இவர் இருந்தார். 1948 கோடைகால ஒலிம்பிக்கில் மாரத்தான் போட்டியில் பங்கேற்றார்.  
| 1948 ஒலிம்பிக்கு | மாரத்தான் (ஆண்) | இந்தியா | சோட்டா சிங் |  |
| --- | --- | --- | --- | --- |
| 1951 ஆசிய விளையாட்டு | மாரத்தான் (ஆண்) | இந்தியா | தங்கம் | சோட்டா சிங் |
| } சோட்டா சிங் இறந்து விட்டார். |  |  |  |  |
# சின்னைன் திருஞானதுரை

**சின்னைன் திருஞானதுரை** (*ChinnainThirugnanadurai*) இந்தியாவைச் சேர்ந்த ஒரு தடகள வீரர் ஆவார். குறு விரைவோட்டத்தில் இவர் நிபுணத்துவம் பெற்றிருந்தார். 1974 ஆம் ஆண்டு மே மாதம் முதல் தேதியன்று இவர் பிறந்தார்.2000 ஆம் ஆண்டு நடைபெற்ற கோடைகால ஒலிம்பிக் போட்டியில் ஆண்களுக்கான 4 × 100 மீட்டர் தொடர் ஓட்டத்தில் பங்கேற்றார்.2003 ஆப்ரோ-ஆசிய விளையாட்டுப் போட்டிகளில் வெண்கலப் பதக்கம் வென்றார்.
# இராக்கேசு குமார் யாதவ்

**இராக்கேசு குமார் யாதவ்** (*Rakesh Kumar Yadav*) இந்தியாவின் உத்தரபிரதேச மாநிலத்தைச் சேர்ந்த ஒரு தடகள வீரர் ஆவார். 1993 ஆம் ஆண்டு சூலை மாதம் முதல் தேதியில் இவர் பிறந்தார். சம்மட்டி எறிதல் விளையாட்டில் இவர் நிபுணத்துவம் பெற்றுள்ளார். 2003 ஆம் ஆண்டு சூலை மாதம் 17 ஆம் தேதியன்று கர்நாடக மாநிலம் பெங்களூரில் நடந்த இரண்டாவது தேசிய தடகள சுற்றுப் போட்டியின் போது இந்தத் துறையில் 70.16 மீட்டர் தூரம் சம்மட்டி எறிந்து இந்திய தேசிய சாதனையைப் படைத்தார். 2000 ஆம் ஆண்டில் இசுத்தியாக் அகமது ஏற்கனவே எறிந்திருந்த 70.13 மீட்டர் தூரத்தை இவர் முறியடித்தார்.
# பரம்சித்து சிங்

**பரம்சித்து சிங்** (*Paramjit Singh*) இந்தியாவைச் சேர்ந்த ஒரு தடகள வீரர் ஆவார். குறு விரைவோட்டத்தில் இவர் நிபுணத்துவம் பெற்றிருந்தார். 1971 ஆம் ஆண்டு ஆகத்து மாதம் 22 ஆம் தேதியன்று இவர் பிறந்தார்.2000 ஆம் ஆண்டு நடைபெற்ற ஒலிம்பிக் போட்டியில் 400 மீ ஓட்டப்பந்தயத்தில் இவர் ஓடினார்.  
1998 ஆம் ஆண்டு பரம்சித்து சிங், மில்கா சிங் நிறுவிய 38 ஆண்டுகால தேசிய சாதனையான 400 மீட்டர் ஓட்டப்பந்தயத்தை முறியடித்தார். 1998 ஆம் ஆண்டு ஆசிய விளையாட்டுப் போட்டிகளில் 4 x 400 மீட்டர் தொடர் ஓட்டத்தில் வெள்ளிப் பதக்கம் வென்ற இந்திய தொடர் ஓட்ட அணியிலும் இவர் இடம் பெற்றார். இந்த போட்டியில் அந்த அணி இந்திய தேசிய சாதனையை படைத்தது.
# மாதவ-கரர்

**மாதவ-கரர்** (*Madhava-kara*) என்பவர் 7 ஆம் நூற்றாண்டு அல்லது 8 ஆம் நூற்றாண்டின் முற்பகுதியில் இந்தியாவில் ஓர் ஆயுர்வேத பயிற்சியாளராக இருந்தார். மாதவா என்ற பெயராலும் அறியப்படுகிறார். மாதவ நிதானம் என்று அழைக்கப்படும் ஒரு மருத்துவ நூலை எழுதியுள்ளார். இதனால் இந்திய மருத்துவ வரலாற்றில் முக்கிய இடம் வகிக்கும் ஒரு பண்டைய ஆயுர்வேத மருத்துவர் ஆனார்.இந்த புத்தகத்தின் 79 அத்தியாயங்களில், நோய்களை அவற்றின் காரணங்கள், அறிகுறிகள் மற்றும் சிக்கல்களுடன் பட்டியலிடுகிறார். பெரியம்மை (மசூரிகா) நோய் பற்றிய ஓர் அத்தியாயத்தையும் சேர்த்துள்ளார். பாரம்பரிய இந்திய மருத்துவத்தில் நோய்களை வகைப்படுத்தும் நவீன அடித்தளம் இவரால் அமைக்கப்பட்டது. இன்றும் ஆயுர்வேத மருத்துவர்கள் நோய்நிலை மதிப்பீட்டில் மாதவ நிதானத்தை அடிப்படை நூலாக பயன்படுத்துகின்றனர்.  
}}
# அனில் அகர்வால் (மருத்துவர்)

**அனில் அகர்வால்** (Anil Aggrawal) என்பவர் இந்தியாவின் புது தில்லியில் உள்ள மௌலானா ஆசாத் மருத்துவக் கல்லூரியில் தடயவியல் மருத்துவப் பேராசிரியராக உள்ளார். 1956 ஆம் ஆண்டு ஆகத்து மாதம் 17 ஆம் தேதியன்று இவர் பிறந்தார். முக்கியமாக தனது இணைய இதழான அனில் அகர்வாலின் இணைய தடயவியல் மருத்துவம் மற்றும் நச்சுயியல் இதழுக்காக அறியப்படுகிறார். 1985 ஆம் ஆண்டில் மௌலானா ஆசாத் மருத்துவக் கல்லூரியில் ஆசிரிய உறுப்பினராகச் சேர்ந்தார். உலக சுகாதார அமைப்பும் அமெரிக்க மனநல கழகமும் மனநலக் கோளாறாக வகைப்படுத்தியுள்ள நெக்ரோபிலியாவின் புதிய வகைப்பாட்டை இவர் முன்மொழிந்தார். மேலும் நெக்ரோபிலியா துறையில் முன்னணி அதிகாரியாகவும் கருதப்படுகிறார். and is considered the leading authority on necrophilia.
# அனில் அகர்வால் (மருத்துவர்)

## புத்தகங்கள்

பேராசிரியர் அகர்வால் இருபதுக்கும் மேற்பட்ட புத்தகங்களை எழுதியுள்ளார். பாலியல் குற்றங்கள் மற்றும் அசாதாரண பாலியல் நடைமுறைகளின் தடயவியல் மற்றும் மருத்துவ-சட்ட அம்சங்கள், நெக்ரோபிலியா-தடயவியல் மற்றும் மருத்துவ-சட்ட அம்சங்கள், வாழ்க்கையில் வயது மதிப்பீடு: பயிற்சியாளரின் வழிகாட்டி, தடயவியல் மருத்துவம் மற்றும் நச்சுயியல் பாடநூல், காயங்கள் - தடயவியல் மற்றும் மருத்துவ-சட்ட அம்சங்கள், மருத்துவ மற்றும் தடயவியல் நச்சுயியல் [2-தொகுதிகள்] ஆகியவை அவற்றுள் சிலவாகும். இவருடைய நூல்கள் நாடு முழுவதும் உள்ள கல்வியாளர்களால் நல்ல வரவேற்பைப் பெற்றுள்ளன.
# கோரமண்டல் இண்டர்நேசனல்

**கோரமண்டல் இன்டர்நேசனல் லிமிடெட்** (*Coromandel International Limited*) என்பது பயிர் பாதுகாப்பு தயாரிப்புகளை தயாரிக்கும் ஒரு இந்திய வேளாண் வேதிப்பொருள் நிறுவனமாகும். முதலில் கோரமண்டல் ஃபெடலைசஸ் என்று பெயரிடப்பட்ட இந்த நிறுவனம் உரங்கள், பூச்சிக்கொல்லிகள், சிறப்பு ஊட்டச்சத்துக்கள் போன்றவற்றை உற்பத்தி செய்கிறது. கோரமண்டல் இன்டர்நேசனல் முருகப்பா குழுமத்தின் ஒரு பகுதியாகும். மேலும் நிறுவனத்தில் 62.82% பங்குகளை வைத்திருக்கும் ஈஐடி பாரியின் துணை நிறுவனமாகும்.  
இந்த நிறுவனம் 1960 களின் முற்பகுதியில் ஐ.எம்.சி மற்றும் செவ்ரான் நிறுவனம் மற்றும் ஈஐடி பாரி ஆகியவற்றால் நிறுவப்பட்டது. இது ஆந்திரப் பிரதேசம், கருநாடகம், மகாராட்டிரம் போன்ற மாநிலங்களில் அதன் மனா குரோமோர் மையங்கள் மூலம் சில்லறை விற்பணையை நடத்துகிறது. இது ஆந்திரப் பிரதேசம், தமிழ்நாடு, மகாராட்டிரம், குசராத்து, மத்தியப் பிரதேசம் இராசத்தான் உத்தரப் பிரதேசம், ஜம்மு-காஷ்மீர் ஆகிய மாநிலங்களில் பதினாறு உற்பத்தி அலகுகளைக் கொண்டுள்ளது. இதன் தயாரிப்பு வரிசையில் குரோமர், கோதாவரி, பரம்ஃபோஸ், பாரி கோல்ட், பாரி சூப்பர் ஆகியவை அடங்கும்.  
இந்தியாவில் பணிபுரிய ஏற்ற சிறந்த நிறுவனங்கள் குறித்த பிசினஸ் டுடேயின் 2009 ஆம் ஆண்டுக்கான பட்டியலில் கோரமண்டல் #16 இடத்தைப் பிடித்தது. வேளாண்மை மற்றும் சுற்றுச்சூழல் துறையில் சிறந்து விளங்கும் இந்திய அறிவியலாளர்களுக்கு இந்த நிறுவனம் ஆண்டுதோறும் போர்லாக் விருதை வழங்குகிறது.
# கோரமண்டல் இண்டர்நேசனல்

## வணிகங்கள்

இந்த நிறுவனத்தின் பயிர் பாதுகாப்புப் பொருட்கள் இந்தியாவிலும் பன்னாட்டு அளவிலும் சந்தைப்படுத்தப்படுகின்றன.  
இந்த நிறுவனம் ஆராய்ச்சி, மேம்பாடு பணிகளையும் கொண்டுள்ளது.
# கோரமண்டல் இண்டர்நேசனல்

## வணிகங்கள்

### பாஸ்பேட் உரம்

இந்த நிறுவனம் இந்தியாவின் இரண்டாவது பெரிய பாஸ்பேட் உர தயாரிப்பாளரும், சந்தைப்படுத்துநரும் ஆகும்.
# கோரமண்டல் இண்டர்நேசனல்

## வணிகங்கள்

### சிறப்பு ஊட்டச்சத்துக்கள்

சிறப்பு ஊட்டச்சத்து வணிகம் சல்பர் பாஸ்டில்ஸ், நீரில் கரையக்கூடிய உரங்கள், நுண்ணூட்டச்சத்துகள் போன்ற தயாரிப்புகளில் கவனம் செலுத்துகிறது. இந்த நிறுவனம் இந்தியாவின் முன்னணி கரிம உர சந்தைப்படுத்துநராகும். மேலும் இது உயிரி பூச்சிக்கொல்லிகளையும் வழங்குகிறது. சிறப்பு ஊட்டச்சத்துக்கள் வெவ்வேறு வளர்ச்சி நிலைகளில் குறிப்பிட்ட பயிர்களின் தேவைகளைப் பூர்த்தி செய்கின்றன.
# கோரமண்டல் இண்டர்நேசனல்

## வணிகங்கள்

### சில்லறை விற்பனை

2015 ஆம் ஆண்டு நிலவரப்படி, இந்த நிறுவனம் ஆந்திரம், தெலங்காணா, கருநாடகம், மகாராட்டிரம் முழுவதும் சுமார் 800 சில்லறை விற்பனை நிலையங்களின் வலையமைப்பைக் கொண்டுள்ளது. இந்த விற்பனை நிலையங்கள் மூலம், நிறுவனம் சுமார் 3 மில்லியன் விவசாயிகளுக்கு பயிர் ஆலோசனை, மண் பரிசோதனை, பண்ணை இயந்திரமயமாக்கல் உள்ளிட்ட வேளாண் சேவைகளை வழங்குகிறது.  
30-40 கிராமங்களுக்கு ஒரு கடைவீதம், ஒவ்வொரு கடையும் சுமார் 5,000 விவசாய குடும்பங்களுக்கு சேவை செய்கிறது.
# ஜெயலலிதாவின் மூன்றாவது அமைச்சரவை

**ஜெயலலிதாவின் மூன்றாவது அமைச்சரவை** (*Third Jayalalithaa ministry*) என்பது 2002ஆம் ஆண்டு மார்ச் 2 முதல் முதலமைச்சராக இருந்த ஓ. பன்னீர்செல்வம் பதவி விலகியதைத் தொடர்ந்து தமிழக ஆளுநர் புதிய அரசாங்கத்திற்கு தலைமை தாங்க ஜெ. ஜெயலலிதாவை முதலமைச்சராக நியமித்தார். அதே நாளில் மேலும் 26 அமைச்சர்களையும் ஆளுநர் நியமித்தார். முன்னதாக செப்டம்பர் 21, 2001 அன்று ஜெயலலிதா பதவியில் இருந்து நீக்கப்பட்ட பின்னர் மீண்டும் ஆட்சிக்கு வந்தார்.
# அமரேந்திர குமார் பாண்டே

**அமரேந்திர குமார் பாண்டே** (*Amrendra Kumar Pandey*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் கோபால்கஞ்ச் மாவட்டம் கத்துவா பகுதியினைச் சேர்ந்தவர். அமரேந்திரா கோபால்கஞ்ச் கத்துவாவில் உள்ள பி. என். கல்லூரியில் இடைநிலை வகுப்பில் 2004ஆம் ஆண்டு தேர்ச்சிபெற்றுள்ளார். ஐந்து முறை பீகாரின் சட்டமன்ற உறுப்பினராகத் தேர்ந்தெடுக்கப்பட்ட அமரேந்திரா ஐக்கிய ஜனதா தளம் கட்சியினைச் சார்ந்தவர். இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் குசாய்கோட் சட்டமன்றத் தொகுதியில் போட்டியிட்டு வெற்றி பெற்று ஐந்தாவது முறையாக சட்டமன்ற உறுப்பினர் ஆனார். இவர் இத்தொகுதி உருவாக்கப்பட்ட 2010ஆண்டு முதல் சட்டமன்ற உறுப்பினராக உள்ளார். முன்னதாக இவர் 2005ஆம் ஆண்டு கத்தியா சட்டமன்றத் தொகுதியில் முதன் முறையாக சட்டமன்ற உறுப்பினர் ஆனார்.
# ஒட்டியம்பாக்கம் பெரிய ஏரி

**ஒட்டியம்பாக்கம் பெரிய ஏரி** (*Ottiyambakkam Big Lake*) என்பது தமிழ்நாட்டின் செங்கல்பட்டு மாவட்டம் மதுரப்பாக்கம் காட்டுப் பகுதியில் அமைந்துள்ள ஒரு ஏரி ஆகும். இது சுமார் 200 ஏக்கர் பரப்பளவில் அமைந்துள்ளது. இது பறவை நோக்கலுக்கு ஏற்ற ஒரு ஏரி ஆகும்.
# ஒட்டியம்பாக்கம் பெரிய ஏரி

## சூழலியல்

இந்த ஏரி சற்று அமைதியான இடத்தில் அமைந்துள்ளது. ஏரி நீரானது கழிவு நீர் கலக்காமல் தூய்மையாக உள்ளது. ஏரித்திண்டின் மேற்குப் புறம் பரந்து விரிந்த நீர்நிலையும், காட்டுப் பகுதியும் அமைந்துள்ளன. இதன் கிழக்குப் புறம் வயல் வெளிகளும், புல்வெளிகளும், புதர்காடுகளும் உள்ளன.  
இந்த ஏரியில் நீர்ப்பறவைகள், காட்டுப் பறவைகள், தரைப்பறவைகள், வேட்டைப் பறவைகள் போன்ற பலவகைப் பறவைகள் காணப்படுகின்றன. மழைக்காலங்களில் ஏரியில் நீர் நிறைந்து காணப்படும் இந்த ஏரியில் நிரந்தரமாக வாழும் புள்ளி மூக்கு வாத்து போன்ற பறவைகள் மட்டுமல்லாமல், குளிர்காலத்தில் வடக்கன் ஊசிவால், கார்கனி வாத்து போன்ற வாத்தினங்கள் இந்த ஏரிக்கு வலசை வருகின்றன. ஏரியில் கிழக்குப் பகுதியில் வயல் நெட்டைக்காலி, வானம்பாடி, ஆள்காட்டி, வாலாட்டி போன்ற பலவகையான தரைப்பறவைகள் காணப்படுகின்றன. இந்த ஏரியில் வேட்டையாடி உண்ண கொண்டைத் தேன் பருந்து, பாம்புத் திண்ணிக் கழுகு, பூஞ்சைப் பருந்து, இந்தியப் பெரும் புள்ளிக்கழுகு, மீன் பருந்து, வெள்ளைக்கண் வைரி போன்ற வேட்டையாடிப் பறவைகள் வருகின்றன. இந்த ஏரியில் 172 வகைப் பறவைகள் காணப்பட்டுள்ளது செய்யபட்டுள்ளது.
# கரென் எச். கிரிகோர்யன்

**கரென் எச். கிரிகோர்யன்** (*Karen H. Grigoryan*) என்பவர் ஆர்மீனியா நாட்டைச் சேர்ந்த ஒரு சதுரங்க வீரர் ஆவார். 1995 ஆம் ஆண்டு பிப்ரவரி மாதம் 25 ஆம் தேதியன்று ஆர்மீனியாவின் எரவான் நகரத்தில் இவர் பிறந்தார். 2013 ஆம் ஆண்டில் கிராண்ட்மாசுட்டர் பட்டத்தை பிடே அமைப்பு இவருக்கு வழங்கியது.
# கரென் எச். கிரிகோர்யன்

## சதுரங்க வாழ்க்கை

2013 ஆம் ஆண்டு மே மாதத்தில் பக்கூவில் நடைபெற்ற வாரியக் கூட்டத்தின் போது இவருக்கு கிராண்ட்மாசுட்டர் பட்டம் வழங்கப்பட்டது. அப்போது இவர் ஆர்மேனியாவின் 14 வயதுக்கு உட்பட்டவர்கள் பிரிவில் வாகையாளராக (2008) இருந்தார். இதைத் தவிர ஐரோப்பிய 16 வயதுக்கு உட்பட்டோர் வாகையாளர் (2010), காசுபாரியன் நினைவு இளம் மாசுட்டர்கள் போட்டியின் வெற்றியாளர் (2010), 2011 இளம் சதுரங்க நட்சத்திரங்கள் சதுரங்கப் போட்டி வெற்றியாளர், 2012 அல்பேனியா திறந்தநிலை போட்டி வெற்றியாளர், 2013 ஆம் ஆண்டில் நடைபெற்ற பன்னாட்டு திறந்தநிலை எசுகாக்சு விலா டி சிட்சசு போட்டி வெற்றியாளர் என பல்வேறு வெற்றிகளைக் குவித்திருந்தார். 2017 ஆம் ஆண்டில் இரண்டாவது எரவான் திறந்தநிலை போட்டி, ஒன்பதாவது பினாங்கு திறந்தநிலை சதுரங்கப் போட்டி, இயோலிமார்க் பன்னாட்டு திறந்தநிலை சதுரங்கப் போட்டி ஆகியவற்றை வென்றார். 2019 ஆம் ஆண்டில், 7/9 புள்ளிகளுடன் 26ஆவது எல்கோய்பார் கிராண்ட்மாசுட்டர் போட்டியை வென்றார்.  
2019 ஆம் ஆண்டு சூன் மாதத்தில் வட கரோலினாவின் சார்லோட்டில் நடைபெற்ற சார்லோட் சதுரங்க மையத்தின் கோடை 2019 கிராண்டு மாசுட்டர் விதிமுறை அழைப்புப் போட்டியில் கிரிகோரியன் 6.0/9 புள்ளிகளுடன் பன்னாட்டு மாசுட்டர் அலெக்சாண்டர் ஆசுட்ரோவ்சுக்கியுடன் முதலிடத்தைப் பிடித்தார்.  
2021 ஆம் ஆண்டில், கிரிகோரியன் 46ஆவது செவில்லே திறந்தநிலை போட்டியை வென்றார். சால்வடார் டெல் ரியோ டி ஏஞ்சலிசூடன் 5.5/7 என்ற புள்ளிகளுடன் முதல் இடத்தைப் பிடித்தார், சமநிலை முறிவு ஆட்டங்களையும் வென்றார்.  
ஏப்ரல் 2025 நிலவரப்படி இவர் ஒன்பதாவது அதிக மதிப்பீடு பெற்ற செயலில் உள்ள ஆர்மேனிய வீரர் என்ற சிறப்பைப் பெற்றிருந்தார்.
# பதியுதீன் மகுமுத்

தேசமான்ய **பதியுதீன் மகுமுத்** (*Badi-ud-din Mahmud*; 23 சூன் 1904 – 16 சூன் 1997) இலங்கையின் மாத்தறையைச் சேர்ந்த ஒரு முக்கிய அரசியல்வாதியும் கல்வியாளரும் ஆவார். இவர் இலங்கை சுதந்திரக் கட்சியின் உறுப்பினராக, பிரதமர் சிறிமாவோ பண்டாரநாயக்காவின் கீழ் பல முறை அமைச்சரவை அமைச்சராகப் பணியாற்றினார். இவரது குறிப்பிடத்தக்க அமைச்சர் பதவிகளில், சுகாதாரம் மற்றும் ஒலிபரப்புத்துறை அமைச்சராகவும், இரு தடவைகள் கல்வி அமைச்சராகவும் பணியாற்றினார். கம்பளையில் உள்ள சாகிரா கல்லூரியின் முதல் அதிபராகப் பணியாற்றியவர் மகுமூத்.
# பதியுதீன் மகுமுத்

## தொடக்க வாழ்க்கை

பதியுதீன் மகுமூத் இலங்கையின் தென்பகுதியில் மாத்தறை நகரில் புகழ்பெற்ற ஒரு சோனகக் குடும்பத்தில் 12 உடன்பிறப்புகளில் இளையவராகப் பிறந்தார். தந்தை எசு. எல். எம். மகுமுது நயினா மரிக்கார் மத்திசம் ஒரு செல்வந்த நில உடமையாளர் ஆவார். தாயார் பாத்திமா நாச்சியா. பதியுதீன் மகுமுதின் தாய்வழிப் பாட்டனார் செய்யிது முசுத்தபா "மகா நொத்தாரிசு றாலாமி" என்ற உள்ளூரில் அழைக்கப்பட்டவர்.
# பதியுதீன் மகுமுத்

## முசுலிம் லீக்

1926 இல் மகுமுது அகில இலங்கை முசுலிம் லீகில் இணைந்து அதன் செயலாளர் ஆனார். முன்னர் ஒருவருக்கொருவர் முரண்பட்ட து. பு. ஜாயா போன்ற முசுலிம் தலைவர்களை ஒன்றிணைக்க அகில இலங்கை முஸ்லிம் லீக் உதவியது.
# பதியுதீன் மகுமுத்

## கல்வி நிறுவனங்கள்

இவருடைய பெயரில் உள்ள சில பாடசாலைகள்:
- கொழும்பு டாக்டர் பதியுதீன் மஹ்மூத் கல்லூரி
- கண்டி பதியுதீன் மஹ்மூத் மகளிர் கல்லூரி
- ஏறாவூர் டாக்டர் பதியுதீன் மஹ்மூத் வித்தியாலயம்
# போல்மேன்–ராட்சு பிரிடீன் தொகுப்பு

**போல்மேன்–ராட்சு பிரிடீன் தொகுப்பு** (*Bohlmann–Rahtz pyridine synthesis*) என்பது இரண்டு படி நிலைகளில் பதிலீட்டு பிரிடீன்களை உருவாக்கும் ஒரு வினையாகும். முதலில் ஒரு இனமைன் மற்றும் எத்தினைல்கீட்டோனுக்கு இடையே ஒரு ஒடுக்க வினை ஏற்பட்டு ஒரு அமினோடையீன் இடைநிலையை உருவாக்குகிறது. பின்னர் வெப்பத்தால் தூண்டப்பட்ட ஒருபக்க/மறுபக்க மாற்றியமாதலுக்குப் பிறகு, இது ஒரு வளைய நீர்நீக்க வினைக்கு உட்பட்டு 2,3,6-மூன்று பதிலீடு செய்யப்பட்ட பிரிடீன் உருவாக்குகிறது.
# பாபிட்டு வினை

**பாபிட்டு வினை** (*Bobbitt reaction*) என்பது கரிம வேதியியலில் ஒரு பெயர் வினையாகும். து அமெரிக்க வேதியியலாளர் இயேம்சு எம். பாபிட்டின் நினைவாக பெயரிடப்பட்டது. இப்பெயர் வினை 1-, 4-, மற்றும் என்-பதிலீடு செய்யப்பட்ட 1,2,3,4-டெட்ரா ஐதரோஐசோகுயினோலின்கள் மற்றும் 1-, மற்றும் 4-பதிலீடு செய்யப்பட்ட ஐசோகுயினோலின்களின் தொகுப்பை அனுமதிக்கிறது.
# பாபிட்டு வினை

## பொது வினைத் திட்டம்

கீழே உள்ள வினைத் திட்டம் பென்சால்டிகைடு மற்றும் 2,2-டையெத்திலமீனில் இருந்து 1,2,3,4-டெட்ரா ஐதரோ ஐசோகுயினோலின் தொகுப்பைக் காட்டுகிறது. லோபோசெரின், சால்சோலிடின், மற்றும் சால்சோலின் போன்ற சில ஆல்கலாய்டுகளைத் தயாரிப்பதில் பயன்பாட்டைக் கண்டறிந்துள்ளது.
# ஜெயலலிதாவின் நான்காவது அமைச்சரவை

**ஜெயலலிதாவின் நான்காவது அமைச்சரவை** (*Fourth Jayalalithaa ministry*) என்பது தமிழ்நாட்டில் உள்ள 234 தொகுதிகளிலிருந்து உறுப்பினர்களைத் தேர்ந்தெடுப்பதற்காக பதினான்காவது சட்டமன்றத் தேர்தல் ஏப்ரல் 13, 2011 அன்று நடைபெற்ற தேர்தலின் முடிவாக ஜெ. ஜெயலலிதா தலைமையில் அமைந்த அமைச்சரவை ஆகும். 2011ஆம் ஆண்டு நடைபெற்ற தேர்தல் முடிவுகள் மே 13, 2011 அன்று வெளியிடப்பட்டன. இரண்டு பெரிய கட்சிகளான திராவிட முன்னேற்றக் கழகம் (திமுக) மற்றும் அனைத்திந்திய அண்ணா திராவிட முன்னேற்றக் கழகம் (அதிமுக) ஆகியவை பல கட்சிகளுடன் கூட்டணியாகத் தேர்தலை எதிர்கொண்டன. இதில் 8 கட்சிகள் கொண்ட திமுக முன்னணியும் 11 கட்சிகள் கொண்ட அதிமுகவும் அடங்கும். இந்தத் தேர்தலில் அதிமுக முன்னணி 203 தொகுதிகளில் வெற்றி பெற்றது. அதிமுக கட்சி தனித்து 150 இடங்களை வென்றது. இதன் மூலம் தன் கூட்டணிக் கட்சிகளின் ஆதரவு இல்லாமல் அரசாங்கத்தை அமைக்க எளிய பெரும்பான்மையைப் பெற்றது.
# ஜெயலலிதாவின் நான்காவது அமைச்சரவை

## பதவியேற்பு

ஜெயலலிதா, அனைத்திந்திய அண்ணா திராவிட முன்னேற்றக் கழக சட்டமன்றக் கட்சித் தலைவராக ஒருமனதாகத் தேர்ந்தெடுக்கப்பட்டதற்கான கடிதத்தை மே 15, 2011 அன்று ஆளுநர் சுர்ஜித் சிங் பர்னாலாவிடம் சமர்ப்பித்தார். 1991ஆம் ஆண்டு ஜெயலலிதா முதன்முதலில் முதல்வராகப் பதவியேற்ற, சென்னைப் பல்கலைக்கழக நூற்றாண்டு விழா அரங்கத்தில் மே 16, 2011 அன்று, 33 அமைச்சர்களுடன் முதலமைச்சராகப் பதவியேற்றார். ஜெயலலிதாவும் மற்ற அனைத்து அமைச்சர்களும் தமிழில் பதவியேற்றனர். இந்த விழாவில் அப்போதைய குசராத்து முதல்வர் நரேந்திர மோதி, முன்னாள் ஆந்திரப் பிரதேச முதல்வர் நா. சந்திரபாபு நாயுடு, இந்தியப் பொதுவுடமைக் கட்சி பொதுச் செயலாளர் அ. பூ. பரதன், இராச்டிரிய லோக் தளத் தலைவர் அஜித் சிங் உள்ளிட்டோர் கலந்து கொண்டனர்.
# பதிமூன்றாவது தமிழ்நாடு சட்டமன்றம்

**பதின்மூன்றாவது சட்டமன்றம்** (*Thirteenth Assembly*) என்பது 2006 மாநில சட்டமன்றத் தேர்தலில் திமுக மற்றும் கூட்டணிக் கட்சிகள் வெற்றி பெற்ற பிறகு, தமிழ்நாட்டில் நிறுவப்பட்டது. இந்தத் தேர்தலில் வெற்றிபெற்றதன் மூலம் திராவிட முன்னேற்றக் கழகத் தலைவர் மு. கருணாநிதி தமிழ்நாட்டின் 14ஆவது முதலமைச்சரானார்.
# பதிமூன்றாவது தமிழ்நாடு சட்டமன்றம்

## கண்ணோட்டம்

மூலம்: தமிழ்நாடு சட்டமன்ற வலைத்தளம்
| சபாநாயகர் | இரா. ஆவுடையப்பன் |  |
| --- | --- | --- |
| துணை சபாநாயகர் | வி. பி. துரைசாமி |  |
| அவைத் தலைவர் | க. அன்பழகன் |  |
| எதிர்க்கட்சித் தலைவர் | ஜெ. ஜெயலலிதா | } |
# பதிமூன்றாவது தமிழ்நாடு சட்டமன்றம்

## முதலமைச்சர்

| மு. கருணாநிதி | 13 மே 2006 | 15 மே 2011 | 1,828 நாட்கள் | } |
| --- | --- | --- | --- | --- |
# பதிமூன்றாவது தமிழ்நாடு சட்டமன்றம்

## அமைச்சரவை

மூலம்: தமிழ்நாடு சட்டமன்ற வலைத்தளம்
| முதலமைச்சர் | மு. கருணாநிதி |  |
| --- | --- | --- |
| துணை முதலமைச்சர் | மு. க. ஸ்டாலின் |  |
| நிதி | க. அன்பழகன் |  |
| மின்சாரம் | ஆற்காடு வீராசாமி |  |
| ஒத்துழைப்பு, புள்ளிவிவரங்கள் மற்றும் முன்னாள் ராணுவத்தினர் | கோ. சி. மணி |  |
| விவசாயம் | வீரபாண்டி எஸ். ஆறுமுகம் |  |
| பொதுப்பணி மற்றும் சட்டம் | துரைமுருகன் |  |
| உயர் கல்வி | க. பொன்முடி |  |
| போக்குவரத்து | கே. என். நேரு |  |
| சுகாதாரம் | எம். ஆர். கே. பன்னீர்செல்வம் |  |
| கிராமப்புற தொழில்கள் மற்றும் கால்நடை பராமரிப்பு | பொங்கலூர் ந. பழனிசாமி |  |
| வருவாய் மற்றும் வீட்டுவசதி | இ. பெரியசாமி |  |
| சுற்றுலா மற்றும் பதிவு | என். சுரேஷ்ராஜன் |  |
| தகவல் | பரிதி இளம்வழுதி |  |
| உணவு | எ. வ. வேலு |  |
| குடிசை மாற்று வாரியம் | சுப. தங்கவேலன் |  |
| பிற்படுத்தப்பட்ட வகுப்பினர் | சாத்தூர் ராமச்சந்திரன் |  |
| தொழிலாளர் | தா. மோ. அன்பரசன் |  |
| இந்து மத மற்றும் அறநிலையத்துறை | கே. ஆர். பெரியகருப்பன் |  |
| பள்ளி கல்வி | தங்கம் தென்னரசு |  |
| வணிக வரிகள் | எஸ். என். எம். உபயத்துல்லா |  |
| சுற்றுச்சூழல் | டி. பி. எம். மொகைதீன் கான் |  |
| காடுகள் | என். செல்வராஜ் |  |
| நெடுஞ்சாலைகள் | மு. பெ. சாமிநாதன் |  |
| தகவல் தொழில்நுட்பம் | பூங்கோதை ஆலடி அருணா |  |
| சமூக நலம் | பெ. கீதா ஜீவன் |  |
| ஆதி-திராவிடர் நலன் | ஆ. தமிழரசி |  |
| மீன்வளம் | கே. பி. பி. சாமி |  |
| பால்வள மேம்பாடு | உ. மதிவாணன் |  |
| காதி | கா. இராமச்சந்திரன் | } |
# ஆல்பிரைட்டு-கோல்டுமேன் ஆக்சிசனேற்றம்

**ஆல்பிரைட்டு-கோல்டுமேன் ஆக்சிசனேற்றம்** (*Albright–Goldman oxidation*) என்பது கரிம வேதியியலில் ஒரு பெயர் வினையாகும். முதன்முதலில் 1965 ஆம் ஆண்டு அமெரிக்க வேதியியலாளர்களான ஜே. டொனால்ட் ஆல்பிரைடும் இலியோன் கோல்ட்மேனும் இவ்வினையை விவரித்தனர். இந்த வினை முதன்மை ஆல்ககால்களிலிருந்து ஆல்டிகைடுகள் தயாரிப்பதற்கு மிகவும் பொருத்தமானது. இதேபோல், இரண்டாம் நிலை ஆல்ககால்களை ஆக்சிசனேற்றம் செய்து கீட்டோன்களை உருவாக்கலாம். டைமெத்தில் சல்பாக்சைடு/அசிட்டிக் நீரிலி ஆக்சிசனேற்ற முகவராகச் செயல்படுகிறது.  
இந்த வினை மேலும் தொடர்ந்து கார்பாக்சிலிக் அமிலத்திற்குச் செல்லாது.  
பின்வரும் படம் இவ்வினையின் வினை பொறிமுறையைக் காட்டுகிறது.  
முதலாவதாக, டைமெத்தில் சல்பாக்சைடு **1** அசிட்டிக் நீரிலியுடன் வினைபுரிந்து ஒரு சல்போனியம் அயனியை உருவாக்குகிறது. இது முதன்மை ஆல்ககாலுடன் ஒரு கூட்டு வினையில் வினைபுரிகிறது. மேலும், அசிட்டிக் அமிலம் பிளவுபடுகிறது. இதனால் இடைநிலை **2** உருவாகிறது. பிந்தையது அசிட்டிக் அமிலம் மற்றும் டைமெத்தில் சல்பைடை நீக்கி ஆல்டிகைடாக வினைபுரிகிறது.
# ஆல்பிரைட்டு-கோல்டுமேன் ஆக்சிசனேற்றம்

## உதாரணம்

ஆல்பிரைட்டு-கோல்டுமேன் ஆக்சிசனேற்றம் குறிப்பாக ஓர் இலேசான ஆக்சிசனேற்ற செயல்முறையாகும். எனவே, இது இண்டோல் ஆல்கலாய்டுகள் போன்ற தேர்ந்தெடுக்கப்படாத ஆக்சிசனேற்ற முகவர்களுக்கு உணர்திறன் கொண்ட சேர்மங்களின் ஆக்சிசனேற்றத்திற்கு ஏற்றது. இந்த வினையை சுடெரிக் தடைசெய்யப்பட்ட ஐதராக்சில் குழுக்களுக்கும் பயன்படுத்தலாம். அதன் பயன்பாட்டிற்கு ஒரு எடுத்துக்காட்டு இண்டோல் ஆல்கலாய்டு யோகிம்பைன் தயாரிப்பு வினையாகும்.
# ஆல்பிரைட்டு-கோல்டுமேன் ஆக்சிசனேற்றம்

## மாற்றுவினை

முதன்மை ஆல்ககால்களை ஆல்டிகைடுகளாக ஆக்சிசனேற்றம் செய்வதற்கான மாற்று முறை சுவெர்ன் ஆக்சிசனேற்றம் ஆகும்.
# சிவ ராம் காலர்

**சிவ ராம் காலர்** (*Shiv Ram Kaler*) என்பவர் இந்தியாவில் பஞ்சாப்பினைவச் சேர்ந்த ஓர் அரசியல்வாதியாவார். இவர் எசு.ஆர். காலர் என்ற பெயராலும் அழைக்கப்படுகிறார். ஓய்வுபெற்ற அதிகாரியான இவர், சிரோமணி அகாலிதளம் கட்சியின் உறுப்பினராக பஞ்சாப் அரசியலில் இயங்கினார். பஞ்சாப் சட்டமன்றத்தில் இயக்ரான் சட்டமன்றத் தொகுதியைப் பிரதிநிதித்துவப்படுத்தினார்.
# சிவ ராம் காலர்

## பின்னணி

### ஆரம்பகால வாழ்க்கை

சிவ ராம் காலர் ரவிதாசியா குடும்பத்தில் உசாகர் ராம் காலருக்கு மகனாகப் பிறந்தார்.
# சிவ ராம் காலர்

## பின்னணி

### குடிமைப் பணி அலுவலர்

அரசியலில் நுழைவதற்கு முன்பு, காலர் 2011 ஆம் ஆண்டு நவம்பர் மாதம் வரை பஞ்சாப் குடிமைப் பணி அதிகாரியாகப் பணியாற்றினார். லூதியானாவின் கூடுதல் துணை ஆணையராக நியமிக்கப்பட்டிருந்தார்.
# சிவ ராம் காலர்

## பின்னணி

### அரசியல்

2012 ஆம் ஆண்டு நடைபெற்ற பஞ்சாப் சட்டமன்றத் தேர்தலில், சிரோமணி அகாலி தளம் கட்சியைச் சேர்ந்த எசு. ஆர். காலர், சக்ரான் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். 53,031 வாக்குகள் பெற்று வெற்றி பெற்றார், 52,825 வாக்குகள் பெற்ற இந்திய காங்கிரசு கட்சியின் இசார் சிங்கை மிகக் குறுகிய வாக்குகள் வித்தியாசத்தில் தோற்கடித்தார். 2022 ஆம் ஆண்டு நடைபெற்ற தேர்தலில், மீண்டும் இவர் போட்டியிட்டார், ஆனால் ஆம் ஆத்மி கட்சியின் சரவ்சித்து கவுர் மனுகேவிடம் 39,656 வாக்குகள் வித்தியாசத்தில் தோல்வியடைந்தார்.  
சட்டமன்ற உறுப்பினராக இருந்த காலத்தில், எசு.ஆர். காலர் பஞ்சாப் சட்டமன்றத்தில் குறிப்பிடத்தக்க பதவிகளை வகித்தார்:
- தலைவர்: மனுக்கள் குழு
- உறுப்பினர்: பொதுக் கணக்குக் குழு
- உறுப்பினர்: பட்டியல் சாதியினர் மற்றும் பிற்படுத்தப்பட்டோர் நலனுக்கான குழு
# ஃபிளைட் (2012 திரைப்படம்)

ஃபிளைட் (Flight) என்பது 2012 ஆம் ஆண்டு வெளியான அமெரிக்க நாடகத் திரைப்படமாகும். ராபர்ட் ஜெமெக்கிஸ் இயக்கிய இப்படத்திற்கு ஜான் கேட்டின்ஸ் திரைக்கதை எழுதியுள்ளார். வால்டர் எஃப். பார்க்ஸ், லாரி மெக்டொனால்ட், ஸ்டீவ் ஸ்டார்க்கி, ஜெமெக்கிஸ் மற்றும் ஜாக் ராப்கே ஆகியோர் இணைந்து தயாரித்துள்ளனர். இப்படத்தில் டென்செல் வாஷிங்டன் வில்லியம் 'விப்' விட்டேக்கர் சீனியராக முதன்மை கதாபாத்திரத்தில் நடித்துள்ளார். குடிப்பழக்கத்திற்கு அடிமையான விமானியான விப், இயந்திரக் கோளாறு காரணமாக விபத்துக்குள்ளாகும் விமானத்தை அதிசயமாகத் தரையிறக்கி, அதில் பயணித்த ஏறக்குறைய அனைவரையும் காப்பாற்றுகிறார். அவர் ஒரு ஹீரோவாகக் கொண்டாடப்பட்டாலும், விபத்து குறித்த விசாரணைகள் தொடங்கும்போது, கேப்டன் விப் குறித்த உண்மைகள் வேறொரு கோணத்தில் வெளிப்படத் தொடங்குகின்றன.  
இத்திரைப்படம் அக்டோபர் 14, 2012 அன்று நியூயார்க் திரைப்பட விழாவில் திரையிடப்பட்டது, பின்னர் நவம்பர் 2 அன்று திரையரங்குகளில் வெளியானது. விமர்சகர்களிடமிருந்து பெரும்பாலும் நேர்மறையான விமர்சனங்களைப் பெற்ற இப்படம், குறிப்பாக டென்சல் வாஷிங்டனின் நடிப்பிற்காகவும், ராபர்ட் ஜெமெக்கிஸின் இயக்கத்திற்காகவும் பாராட்டப்பட்டது. 2000 ஆம் ஆண்டில் வெளியான காஸ்ட் அவே (Cast Away) மற்றும் வாட் லைஸ் பினீத் (What Lies Beneath) ஆகிய படங்களுக்குப் பிறகு ஜெமெக்கிஸ் இயக்கிய முதல் 'லைவ்-ஆக்சன்' (live-action) திரைப்படம் இதுவாகும். வணிக ரீதியாகவும் வெற்றி பெற்ற இப்படம், 31 மில்லியன் டாலர் தயாரிப்பு செலவில் உருவாக்கப்பட்டு 161.8 மில்லியன் டாலர்களை வசூலித்தது. பல விமர்சகர்களின் அந்த ஆண்டின் சிறந்த பத்து திரைப்படங்கள் பட்டியலில் இடம்பிடித்ததுடன், 85-வது அகாடமி விருதுகளில் (ஆஸ்கர்) சிறந்த நடிகர் (வாஷிங்டன்) மற்றும் சிறந்த அசல் திரைக்கதை ஆகிய இரண்டு பிரிவுகளில் பரிந்துரைக்கப்பட்டது.
# ஃபிளைட் (2012 திரைப்படம்)

## நடிகர்கள்

- டென்சல் வாஷிங்டன் - கேப்டன் வில்லியம் "விப்" விட்டேக்கர்
- டான் சீடில் - ஹக் லாங்
- கெல்லி ரெய்லி - நிக்கோல் மேகன்
- ஜான் குட்மேன் - ஹார்லிங் மேஸ்
- புரூஸ் கிரீன்வுட் - சார்லி ஆண்டர்சன்
- பிரையன் ஜெராட்டி - முதல் அதிகாரி கென் எவன்ஸ்
- டமரா டியூனி - மார்கரெட் தாமசன்
- மெலிசா லியோ - எலன் பிளாக்
- நடின் வெலாஸ்குவேஸ் - காத்ரீனா மார்க்வெஸ்
- பீட்டர் கெரெட்டி - அவிங்டன் கார்
- கார்செல் பியூவைஸ் - டீனா கோல்மன்
- போனி யனகிசாவா - கமிலியா சாடோ
- ஜஸ்டின் மார்ட்டின் - வில்
- ஜேம்ஸ் பேட்ஜ் டேல் - மெலிந்த இளைஞன் (Gaunt Young Man)
- பியர்ஸ் மோர்கன் - அவராகவே (கௌரவத் தோற்றம்)
- இ. ரோஜர் மிட்செல் - கிரெய்க் மேட்சன்
- சாரா கிளார்க் - வானொலி நிகழ்ச்சித் தொகுப்பாளர் (குரல்)
- வின்னி ஹாசன் - வானொலி நிகழ்ச்சித் தொகுப்பாளர் (குரல்)
- ராண்டி டோம் - வானொலி பங்குச் சந்தை நிருபர் (குரல்)
- டென்னிஸ் பி. வைஸ் - விமானப் போக்குவரத்துக் கட்டுப்பாட்டாளர் (குரல்)
- பால் வோல் - விமானப் போக்குவரத்துக் கட்டுப்பாட்டாளர் (குரல்)
- ஹால் வில்லியம்ஸ் - விப்பின் தந்தை (குரல்)
- குவேசி போக்கியே - இளம் வில் (குரல்)
- ரவி கபூர் - டாக்டர் கெனான்
# அந்த்துவார்

**ஹந்த்துவார்** (*Handwara*), இந்தியாவின் ஜம்மு காஷ்மீர் ஒன்றியப் பகுதியின் குப்வாரா மாவட்டத்தில் உள்ள நகராட்சி மன்றத்துடன் கூடிய நகரம். இது மாவட்டத் தலைமையிடமான குப்வாராவிற்கு தெற்கே 17.1கிலோமீட்டர் தொலைவிலும், மாநிலத் தலைநகர் சிறிநகருக்கு வடமேற்கே 71.6 கிலோமீட்டர் தொலைவிலும் உள்ளது. ஹந்துவாரா நகரம் ஆப்பிள் தோட்டங்களுக்கும், வாதுமைக் கொட்டைக்கும் பெயர் பெற்றது.
# அந்த்துவார்

## புவியியல்

பாகையில் அமைந்த ஹந்துவாரா நகரம், கடல் மட்டத்திலிருந்து1,582 மீட்டர் (5,190 அடி) உயத்தில் பிர் பாஞ்சல் மலைத்தொடரில் உள்ளது. இந்நகரத்தில் ஜீலம் ஆற்றின் துணை ஆறான போக்ரு ஆறு பாய்கிறது.
# அந்த்துவார்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 13 வார்டுகளும், 2,011 குடியிருப்புகளும் கொண்ட ஹந்த்துவார் நகராட்சியின் மக்கள் தொகை 13,600 ஆகும். அதில் 7,379 ஆண்கள் மற்றும் 6,221 பெண்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 14.25% வீதம் உள்ளனர். பாலின விகிதம் 1000 ஆண்களுக்கு 843 பெண்கள் வீதம் உள்ளனர். சராசரி எழுத்தறிவு 77.26% ஆக உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 0.43 % மற்றும் 0.12% ஆக உள்ளனர். இந்து சமயத்தினர் 8.25%, இசுலாமியர் 90.29%, சமணர்கள், கிறித்தவர்கள் 0.51%, சீக்கியர்கள் 0.54% மற்றும் பிற சமயத்தினர் 0.41% % வீதம் உள்ளனர்.
# அந்த்துவார்

## கல்வி நிலையங்கள்

- அரசு மருத்துவக் கல்லூரி, ஹந்த்துவார்
- அரசு கலை மற்றும் அறிவியல் கல்லூரி, ஹந்த்துவார்
- அரசு ஆண்கள் மேனிலைப் பள்ளி, ஹந்த்துவார்
- அரசு பெண்கள் மேனிலைப் பள்ளி, ஹந்த்துவார்
- அரசு தொழிற்பயிற்சி நிலையம், ஹந்த்துவார்
# அந்த்துவார்

## போக்குவரத்து

### இரயில்

ஹந்த்துவாருக்கு அருகில் அமைந்த தொடருந்து நிலையம் 30 கிலோமீட்டர் தொலைவில் உள்ள பாரமுல்லா தொடருந்து நிலையம் ஆகும்.
# அந்த்துவார்

## போக்குவரத்து

### சாலைப் போக்குவரத்து

தேசிய நெடுஞ்சாலை எண் 701 பாரமுல்லா-ரபியாபாத்-குப்வாரா- ஹந்த்துவார்-தங்தாரை நகரங்களை இணைக்கிறது.
# அந்த்துவார்

## தீவிரவாத தாக்குதல்கள்

2016 அந்த்துவார் இராஷ்டிரிய ரைபிள்ஸ் முகாம் மீது இஸ்லாமியத் தீவிரவாதிகள் நடத்திய தாக்குதலில் 3 திவீரவாதிகள் கொல்லப்பட்டனர்.
# சராரி செரீப்

**சராரி செரீப்** (*Charari Sharief*), இந்தியாவின் ஜம்மு காஷ்மீர் ஒன்றியப் பகுதியின் பட்காம் மாவட்டத்தில் உள்ள பேரூராட்சி ஆகும்.இவ்வூரில் இசுலாமிய சூபி ஞானியின் நினைவுப் பள்ளிவாசல் அமைந்துள்ளது. சராரி செரீப் நகரம், மாவட்டத் தலைமையிடமான பட்காமிற்கு தெற்கே 26.5 கிலோமீட்டர் தொலைவிலும், சிறிநகருக்கு தெற்கே 31.7 கிலோமீட்டர் தொலைவிலும் உள்ளது.
# சராரி செரீப்

## புவியியல்

கடல் மட்டத்திலிருந்து உயரத்தில், பிர் பாஞ்சல் மலைத்தொடரில் சராரி செரீப் நகரம் அமைந்துள்ளது.
# சராரி செரீப்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 12 வார்டுகளும், 2,098 குடியிருப்புகளும் கொண்ட சராரி செரீப் நகரத்தின் மக்கள் தொகை 11,533 ஆகும். அதில் 5,904 ஆண்கள் மற்றும் 5,629 பெண்கள் உள்ளனர். மக்கள் தொகையில் 6 வயதிற்குட்பட்ட குழந்தைகள் 14.20% வீதம் உள்ளனர். பாலின விகிதம் 1000 ஆண்களுக்கு 953 பெண்கள் வீதம் உள்ளனர். சராசரி எழுத்தறிவு 65.66% ஆக உள்ளது. இதன் மக்கள் தொகையில் இசுலாமியர் 99.80% மற்றும் பிற சமயத்தினர் 0.20% வீதம் உள்ளனர்.
# சராரி செரீப்

## தீவிரவாத தாக்குதல்கள்

அக்டோபர் 2001ல் வெள்ளிக் கிழமை சராரி செரீப் மசூதியில் தொழுகை முடித்த வெளியே வந்த முஸ்லீம்கள் மீது சுன்னி இஸ்லாமியத் தீவிரவாதிகள் துப்பாக்கியால் சுட்டதில் 4 பேர் சம்ப இடத்தில் கொல்லப்பட்டனர் மற்றும் 50 பேர் காயமடைந்தனர்.  
2015ல் அதே பள்ளிவாசல் மீது தீவிரவாதிகள் கையெறி குண்டு வீசியதில் 10 பக்தர்கள் காயமடைந்தனர்.
# லைகோடான் மெரிடியனலிசு

**லைகோடான் மெரிடியனலிசு** (*Lycodon meridionalis*) என்பது கொலுபிரிடே குடும்பத்தைச் சேர்ந்த ஓநாய் பாம்பு சிற்றினம் ஆகும். இந்தப் பாம்பு வியட்நாம், லாவோஸ் மற்றும் சீனாவில் காணப்படுகிறது. இது பொதுவாக வியட்நாமிய பெரிய பல் பாம்பு என்று அழைக்கப்படுகிறது. இப்பாம்பு முட்டையிட்டு இனப்பெருக்கம் செய்யக்கூடியது.
# லைகோடான் கிப்சோனே

*'லைகோடான் சயுயென்சிசு* (*Lycodon zayuensis*) என்பது கொலுபிரிடே குடும்பத்தைச் சேர்ந்த ஓநாய் பாம்பு சிற்றினம் ஆகும். இந்த பாம்பு தாய்லாந்தில் காணப்படுகிறது. தாய்லாந்தில் உள்ள வனவிலங்குகள் மற்றும் குறிப்பாக, இந்த புதிய இனத்தின் வகையை உள்ளடக்கிய முதன்மைக் காடுகளின் பாதுகாப்பில் ஈடுபட்டதற்காக, "தாய்லாந்தின் பறவைகள் பாதுகாப்பு சங்கத்தின்" நிர்வாக இயக்குநரும், "லவ் வனவிலங்கு அறக்கட்டளையின்" நிர்வாகக் குழுவின் தலைவருமான திருமதி நான்சி லின் கிப்சனின் பெயரால் இந்தச் சிற்றினம் பெயரிடப்பட்டது.
# 2001 ஜம்மு மற்றும் காஷ்மீர் சட்டமன்றத் தாக்குதல்

1 அக்டோபர் 2001 அன்று சிறிநகரில் உள்ள சம்மு காசுமீர் சட்டப் பேரவை வளாகத்தில் மதியம் 2 மணி அளவில் நுழைந்த ஜெய்ஸ்-இ-முகமது அமைப்பின் தீவிரவாதிகள் காரில் வெடிகுண்டுகளை நிரப்பி தற்கொலை தாக்குதலை நடத்தினர். இந்நிகழ்வில் 38 பொதுமக்கள் மற்றும் ஜெய்ஸ்-இ-முகமது அமைப்பின் 3 தீவிரவாதிகள் கொல்லப்பட்டனர்.மேலும் 40 பேர் காயமடைந்தனர்.இத்தற்கொலைப் படைத் தாக்குதலுக்கு ஜெய்ஸ்-இ-முகமது எனும் தீவிரவாத அமைப்பினர் பெறுப்பேற்றனர்.
# 2001 ஜம்மு மற்றும் காஷ்மீர் சட்டமன்றத் தாக்குதல்

## இதனையும் காண்க

- இந்தியாவில் பயங்கரவாத தாக்குதல்களின் பட்டியல்
# பிரமோத் குமார் சிங்

**பிரமோத் குமார் சிங்** (*Pramod Kumar Singh*) என்பவர் இந்திய அரசியல்வாதியும் பீகார் சட்டமன்ற உறுப்பினரும் ஆவார். இவர் அவுரங்காபாத் மாவட்டம் இரபிகஞ்ச் பகுதியினைச் சேர்ந்தவர். இவர் 1985ஆம் ஆண்டு அவுரங்காபாத் சச்சிதானந்தா சின்கா கல்லூரியில் இடைநிலைப் படிப்பினை பயின்றுள்ளார். ஐக்கிய ஜனதா தளம் கட்சியினைச் சார்ந்த இவர், 2025ஆம் ஆண்டு பீகார் சட்டமன்றத்திற்கு நடைபெற்ற தேர்தலில் இரபிகஞ்ச் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# லீ மெங்

**லீ மெங்** (மலாய்; ஆங்கிலம்: *Lee Meng* சீனம்: *李明*) (1926–2012); என்பவர் மலேசிய பொதுவுடைமை புரட்சியாளர்; மலாயா பொதுவுடைமை கட்சியின் (*Communist Party of Malaya*) (**CPM**) முன்னணி உறுப்பினர்; மலாயா மக்களின் சப்பானிய எதிர்ப்பு இராணுவத்தில் (*Malayan People's Anti-Japanese Army*) (**MPAJA**), மலாயாவில் சப்பானிய ஆக்கிரமிப்பிற்கு எதிராக கொரில்லா போர்களில் பங்கேற்றவர் ஆவார்.  
1948-ஆம் ஆண்டு மலாயா அவசரகாலத்தின் போது, பிரித்தானிய மலாயா ஆட்சிக்கு எதிராகப் போராடுவதற்காக மலாயா தேசிய விடுதலை இராணுவப் படையில் இணைந்த இவர்; உள்ளூர்ப் பொதுவுடைமை இயக்கத்தில் மிகவும் திறமையான உறுப்பினர்களில் ஒருவராக அறியப்பட்டார்; பேராக் மாநிலத்தில் **கெப்பாயாங் கும்பல்** *(Kepayang Gang)* எனும் இரகசியக் கும்பலின் தலைவராகவும் செயல்பட்டார்.  
1945 செப்டம்பர் 12-ஆம் தேதி, மலாயாவில் சப்பானியர்கள் சரணடைந்தனர்; இதன் தொடர்ச்சியாக பிரித்தானிய மலாயாவில் இராணுவ நிருவாகம் நிறுவப்பட்டது. அந்த வேளையில் லீ மெங்; பேராக், அன்சன் விரிகுடாவில் (இன்றைய தெலுக் இந்தான்) நகரில் உள்ள ஒரு சீனப் பள்ளியில் பள்ளி ஆசிரியராகப் பணியாற்றினார்.  
அவர் பொறுப்பு வகித்த காலத்தில், மலாயா பொதுவுடைமை கட்சியின் மத்திய குழு தகவல் தொடர்பு பதவிகளை, உயர் இரகசியப் பொதுவுடைமைத் தகவல் தொடர்பு வலையமைப்புகளுடன் ஒருங்கிணைத்தார். இந்த வலையமைப்புகள் பகாங், சிலாங்கூர், பினாங்கு போன்ற மாநிலங்களுடன் ஒருங்கிணைக்கப்பட்டன. இதையும் தாண்டிய நிலையில், தொலைவில் இருந்த சிங்கப்பூருடனும் தொடர்புகளைக் கொண்டிருந்தன. அதே ஆண்டில், அங்கேரிய மக்கள் குடியரசு அரசாங்கம், பிரித்தானியரான எட்கர் சாண்டர்ஸ் *(Edgar Sanders)* என்பவரை லீ மெங்கிற்குப் பதிலாக மாற்ற முன்வந்தது. சந்தேகத்திற்குரிய உளவு பார்த்ததாக எட்கர் சாண்டர்ஸ் மீது புடாபெஸ்டில் ஏற்கனவே குற்றம் சாட்டப்பட்டு இருந்தது.  
அந்தக் கட்டத்தில் ஐக்கிய இராச்சியத்தின் பிரதமராகப் பதவி வகித்த வின்ஸ்டன் சர்ச்சில் தொடக்கத்தில் மறுத்துவிட்டார். ஆனால், பேராக் சுல்தான் அவர்களின் வேண்டுகோளைப்ப் பின்பற்றி, வின்ஸ்டன் சர்ச்சில் மன்னிப்பு வழங்க ஒப்புக்கொண்டார். லீ மெங்கின் தண்டனை குறைக்கப்பட்டது. பின்னர் அவர் 1964-ஆம் ஆண்டில் சீன மக்கள் குடியரசிற்கு நாடுகடத்தப்பட்டார். அதற்கு முன்பு அவர் தைப்பிங் சிறையில் 11 ஆண்டுகள் சிறைத்தண்டனை அனுபவித்தார்.
# லீ மெங்

## இறப்பு

சீனாவுக்கு நாடுகடத்தப்பட்ட பிறகு, லீ மெங் தன்னுடைய தாயாருடன் மீண்டும் இணைந்தார். அவரின் தாயார் இறக்கும் வரையிலும் அங்கேயே இருந்தார். 1965-ஆம் ஆண்டு, லீ மெங்கிற்கு முன்னர் நாடுகடத்தப்பட்ட மலாயா பொதுவுடைமை கட்சியின் தலைவர்களின் ஒருவரான சென் தியென் *(Chen Tien)* என்பவரை மணந்தார். சின் பெங்கின் மிகவும் நம்பகமான உதவியாளர்களில் ஒருவராக சென் தியென் பதவி வகித்தவர் ஆவார்.  
திருமணத்திற்குப் பின்னர் இருவரும் தெற்கு தாய்லாந்திற்குச் செல்லத் திட்டமிட்டிருந்தனர். ஆனால் செப்டம்பர் 3, 1990 அன்று, சென் தியென் நுரையீரல் புற்றுநோயால் இறந்தார். ஆகத்து 2007-இல், லீ மெங் தன்னுடைய விசாரணை வழக்கறிஞர்களில் ஒருவரான லிம் பைக் கான் என்பவரைச் சந்திக்க மலேசியாவிற்குப் பயணம் செய்தார். சீனாவின் குவாங்சௌ நாகரில், சூன் 2, 2012-இல் தன் 86-ஆவது வயதில் காலமானார்.
# படகைக்கா பள்ளம்

படிமம், 2016.]]
வின் படிமம்.]]
**படகைக்கா பள்ளம்** *(Batagaika crater), உருசியம்: Батагайский кратер, உருமானியம்: Batagaysky krater)* என்பது, செர்சுகி மலைத்தொடர் பகுதியில் உள்ள ஒரு வெப்பக் கரைவு நிலப்பரப்பு பகுதியின் தாழ்வுப் பள்ளமாகும். உலகில் அறியப்பட்ட மிகப்பெரிய நிலத்தடி உறைபனி பள்ளமாக உள்ள இது, உருசியாவின் சகா குடியரசின் வெர்கோயன்சுகி மாவட்டத்தில் உருவாகியுள்ளது. பூமியின் **நரகத்திற்கான நுழைவாயில்** வர்ணிக்கப்படும் இப்பள்ளம், கோடைக்காலத்தில் அடிக்கடி பாறைகளின் ஓரங்களில் தண்ணீர் கொட்டும் சத்தத்தாலும், பூமி இடிந்துவிழும் சத்தத்தாலும், மோதலாலும் “இது மிகவும் சத்தமாக இருக்கிறது” என்று இங்கிலாந்தின் சசெக்சு பல்கலைக்கழகத்தின் புவியியலாளர் ஜூலியன் மர்டன் கூறுகிறார், அவர் தனது ஆராய்ச்சியின் ஒரு பகுதியாக அந்த இடத்தைப் பார்வையிட்டார் என்பது குறிப்பிடத்தக்கது.
# படகைக்கா பள்ளம்

## விளக்கம்

இந்தப் பள்ளமானது, 100 மீட்டர் (328 அடி) ஆழம் வரை ஒரு கிலோமீட்டர் நீளமுள்ள வெட்டுக்காயம் போல் உருவாகி, கிழக்கு சைபீரியாவின் டைகா வரை வளர்ந்து வருகிறது. மேலும் இது படகைக்காவின் தென்கிழக்கே 10 கிமீ (6.2 மைல்) தொலைவிலும், தலைநகர் யாகுட்சுக்குக்கு வடகிழக்கே சுமார் 660 கிமீ (410 மைல்) தொலைவிலும், எசே-கய்யா குடியேற்றத்திலிருந்து வடகிழக்கே 5 கிமீ (3.1 மைல்) தொலைவிலும் அமைந்துள்ளது. இந்த அமைப்பு, யானா ஆற்றின் வலது துணை ஆறான படகைக்காவின் பெயரால் அழைக்கப்படுகிறது. 1960களில் சுற்றியுள்ள காடுகள் அழிக்கப்பட்ட பிறகு, உருகும் நிரந்தர உறைபனி காரணமாக இந்த நிலம் மூழ்கத் தொடங்கிதாகவும், மேலும் வெள்ளப்பெருக்கும் பள்ளத்தின் விரிவாக்கத்திற்கு பங்களித்ததாகவும், பள்ளத்தின் விளிம்பைச் சுற்றியுள்ள சேற்றில் புதைப்பட்ட பனியுக பழங்கால புதைபடிவங்களை ஆராய்ச்சியாளர்கள் கண்டறிந்துள்ளனர்.இந்தப் பள்ளத்தில் தொடர்ந்து நிலச்சரிவுகள் ஏற்படுவதாலும், நிரந்தர உறைபனி தொடர்ந்து உருகி வருவதாலும், விளிம்பு மிகவும் நிலையற்றதாக உள்ளது. மேலும் இந்தப் பள்ளம் தற்போது அளவு அதிகரித்து வருவதாகவும் கருதப்படுகிறது.  
சில நேரங்களில் ஒரு திருக்கை மீன் அல்லது தலைப்பிரட்டை போல விவரிக்கப்படும் படகைக்கா பள்ளம், சைபீரியாவில் விரிவடைந்து வரும் உலகின் மிகப்பெரிய நிரந்தர பனிப் பள்ளம் ஆகும். கடந்த 60 ஆண்டுகளில் தொடர்ச்சியான காட்சியை உருவாக்க, 1960 களில் சேகரிக்கப்பட்ட வகைப்படுத்தப்படாத செயற்கைக்கோள் படங்கள் முதல் லாண்ட்சட் மற்றும் ஐரோப்பாவின் கோப்பர்நிக்கசு சென்டினல்-2 செயற்கைக் கோளிலிருந்து தற்போதைய பன்நிறைமாலைக் கூறாக்க உணரியின் படங்கள் வரை பல செயற்கைக்கோள்கள் பள்ளத்தின் வளர்ச்சியைப் பதிவு செய்துள்ளன.
# படகைக்கா பள்ளம்

## முக்கியத்துவம்

படகைக்கா பள்ளத்தாக்கு சுவரில் வெளிப்படக்கூடிய ஒவ்வொரு அடுக்கும் காலப்போக்கில் எடுக்கப்பட்ட ஒரு ஒளிப்படம் போன்றது, இது விஞ்ஞானிகள் கடந்த கால காலநிலையைப் புரிந்துகொள்ள உதவுகிறது. அடிப்பகுதியில் வெளிப்படும் நிரந்தர உறைபனி அடுக்குகள் 650,000 ஆண்டுகள் பழமையானதாக இருக்கலாம். பள்ளத்தாக்கில் மம்மியிடப்பட்ட வனவிலங்குகளையும் விஞ்ஞானிகள் கண்டுபிடித்துள்ளனர். 2018 ஆம் ஆண்டில், அழிந்துபோன குதிரை இனத்தின் 42,000 ஆண்டுகள் பழமையான குட்டியின் எச்சங்கள் கண்டுபிடிக்கப்பட்டன. மேலும் உறைந்த நிரந்தர உறைபனி மண் உருகும்போது, அவை புவி வெப்பமடைதலைத் தூண்டும் [பைங்குடில் விளைவு|பசுமை இல்ல வாயுக்களான கார்பனீராக்சைடு, மீத்தேன் மற்றும் நைட்ரசு ஆக்சைடு வெளியிடுகின்றன.
# 2005 தில்லி குண்டுவெடிப்புகள்

**2005 தில்லி குண்டுவெடிப்புகள்** (*2005 Delhi bombings*), 29 அக்டோபர் 2005 அன்று மாலை லஷ்கர்-ஏ-தொய்பா மற்றும் இந்தியன் முஜாகிதீன் அமைப்புகளின் இசுலாமியத் தீவிரவாதிகள் தில்லியின் பாகர்கஞ்ச், சரோஜினி நகர் சந்தை மற்றும் கோவிந்தபுரி பகுதிகளில் நடத்திய வெடிகுண்டு தாக்குதல்களில், 61 பொதுமக்கள் கொல்லப்பட்டனர் மற்றும் 92 பேர் காயமடைந்தனர்.இத்தாக்குதல்களுக்கு லஷ்கர்-ஏ-தொய்பா எனும் தீவிரவாத அமைப்பு பொறுப்பு ஏற்றது.இத்தாக்குதலில் இந்தியன் முஜாகிதீன் அமைப்பு தொடர்பில் இருந்ததாகக் கருதப்படுகிறது.
# 2005 தில்லி குண்டுவெடிப்புகள்

## கொல்லப்பட்டவர்கள்

**29 அக்டோபர் தாக்குதலில் கொல்லப்பட்டவர்கள்**  
| இடம் | இறந்தவர்கள் | காயமடைந்தவர்கள் | ஆதாரங்கள் |
| --- | --- | --- | --- |
| பாகர்கஞ்ச் குண்டு வெடிப்பு | 18 | 60 | <small>(Rediff)</small> |
| சரோஜினி நகர் சந்தை குண்டு வெடிப்பு | 43 | 28 | <small>(Rediff)</small> |
| கோவிந்தபுரி குண்டு வெடிப்பு | 0 | 4 | <small>(Rediff)</small> |
| **மொத்தம்** | **61** | **92** | } |
# 2005 தில்லி குண்டுவெடிப்புகள்

## இதனையும் காண்க

- இந்தியாவில் பயங்கரவாத தாக்குதல்களின் பட்டியல்
# லைகோடான் இர்வினி

*'லைகோடான் இர்வினி* (*Lycodon irwini*) என்பது கொலுபிரிடே குடும்பத்தைச் சேர்ந்த ஓநாய் பாம்பு சிற்றினம் ஆகும். இது இந்தியாவில் நிக்கோபார் தீவுகளை தாயகமாகக் கொண்டது.
# லைகோடான் இர்வினி

## சொற்பிறப்பியல்

இந்த சிற்றினத்தின் குறிப்பிட்ட பெயரான, *இர்வினி*, ஆத்திரேலிய மிருகக்காட்சிசாலையின் புரவலரும் பாதுகாப்பாளருமான இசுடீவ் இர்வின் நினைவாக பெயரிடப்பட்டது.
# லைகோடான் இர்வினி

## விளக்கம்

*லைகோடான் இர்வினி* சராசரியாக 71 முதல் 84 சென்டிமீட்டர் (27,9 முதல் 33 அங்குலங்கள்) நீளம் வரை வளரக்கூடியது. 119 சென்டிமீட்டர்கள் (46,8 அங்குலங்கள் வரை) நீளமுள்ள மாதிரிகளும் கண்டுபிடிக்கப்பட்டுள்ளது. இதன் உடல் மெல்லியதாக இருக்கும். நீண்ட வால் படிப்படியாக ஒரு வெண்மை நிற முனைய உடற்மேல் செதிலில் சுருங்குகி முடிகிறது. தலை நீள்வட்ட வடிவில் சற்று தட்டையாக உள்ளது. இதன் வால் நீளம் சராசரியாக 16 முதல் 18 சென்டிமீட்டர் (6.2 முதல் 7 அங்குலம்) வரை இருக்கும்.
# லைகோடான் இர்வினி

## பரவல்

*லைகோடான் இர்வினி* ஈரமான பசுமையான காடுகளை விரும்புகிறது. இது கிரேட் நிக்கோபார் தீவில் மட்டுமே அறியப்படுகிறது, இது தீவுக்கு மட்டுமே பரவியிருக்கலாம் என்று கூறுகிறது.
# 2002 கொல்கத்தா அமெரிக்க பண்பாட்டு மையம் மீதான தாக்குதல்

**2002 கொல்கத்தா அமெரிக்க பண்பாட்டு மையம் மீதான தாக்குதல்**, இந்தியாவின் மேற்கு வங்காள மாநிலத்தின் தலைநகரான கொல்கத்தாவில் உள்ள அமெரிக்க பண்பாட்டு மையம் மீது 22 சனவரி 2002 அன்று இசுலாமியத் தீவிரவாதிகள் ஏகே-47 துப்பாக்கிகளால் சுட்டதில் 4 காவல்துறையினரும், ஒரு தனியார் காவலரும் கொல்லப்பட்டனர். இப்பண்பாட்டு மையத்தில் ஒரு நூலகம் மற்றும் அமெரிக்க தூதரகத்தின் பொது விவகாரங்கள் பிரிவுகள் செயல்பட்டுக் கொண்டிருந்தது.இத்தாக்குதலுக்கு ஹர்கத்-உல்-ஜிகாத்-அல்-இஸ்லாமி எனும் இசுலாமிய தீவிரவாத அமைப்பு பொறுப்பு ஏற்றது.
# 2002 கொல்கத்தா அமெரிக்க பண்பாட்டு மையம் மீதான தாக்குதல்

## இதனையும் காண்க

- இந்தியாவில் பயங்கரவாத தாக்குதல்களின் பட்டியல்
# 2002 மும்பை பேருந்து குண்டு வெடிப்பு

**2002 மும்பை பேருந்து குண்டு வெடிப்பு**, 2 டிசம்பர் 2002 அன்று மும்பை பேருந்தில் வைக்கப்பட்டிருந்த வெடிகுண்டு கட்கோபர் பேருந்து நிலையத்தில் 18:45 மணி அளவில் வெடித்து சிதறியதில் 2 பயணிகள் கொல்லப்பட்டனர் மற்றும் 50க்கும் மேற்பட்டோர் காயமடைந்தனர்.  
பின்னர் அந்தேரியில் வேறு ஒரு பேருந்தில் வைக்கப்பட்டிருந்த வெடிகுண்டை காவல்துறையினர் செயலிழக்கச் செய்தனர்.இச்செயலுக்கு எந்த தீவிரவாத அமைப்பும் பொறுப்பேற்கவில்லை.
# 2002 மும்பை பேருந்து குண்டு வெடிப்பு

## இதனையும் காண்க

- இந்தியாவில் பயங்கரவாத தாக்குதல்களின் பட்டியல்
# லைகோடான் ஜாரா

*'லைகோடான் ஜாரா* (*Lycodon jara*) என்பது கொலுபிரிடே குடும்பத்தைச் சேர்ந்த ஓநாய் பாம்பு சிற்றினம் ஆகும். பொதுவாக இவை இரட்டை புள்ளி ஓநாய் பாம்பு என்று அழைக்கப்படுகிறது. *லைகோடான் ஜாரா* ஆசியாவில் மட்டுமே காணப்படும் அகணிய உயிரி.